User:Haykuhi Alaverdyan/sandbox

«Ասոնանս» անսամբլը ձևավորվել է 2018 թվականին Երևանում՝ որպես եզակի խումբ, որը կատարում է ժամանակակից և դասական երաժշտության քիչ հայտնի ստեղծագործություններ։ Անսամբլի հիմնական առաքելությունը հայ հանդիսատեսին միջազգային երաժշտական ասպարեզի արդի զարգացումներին ծանոթացնելն է։ «Ասոնանս»-ի հիմնական նպատակներից է կրթական հաստատությունների և փառատոնների հետ համագործակցությունը, ինչպես նաև նոր երաժշտության առաջխաղացումը։ «Ասոնանս»-ը «Քառորդ Տոն» կազմակերպության «Խաչմերուկներ․ ժամանակակից երաժշտության օրեր» փառատոնի ռեզիդենտ անսամբլն է։ Անսամբլը բաղկացած է հայտնի հայ կատարողներից, որոնց մասնագիտական փորձը հնարավորություն է տալիս ներկայացնել երաժշտական ոճերի լայն շրջանակ: Կազմում ելույթ են ունենում ֆլեյտահար Նարեկ Ավագյանը, ջութակահար Անի Կարապետյանը, կլառնետահար Արսեն Գրիգորյանը, ալտահար Մերի Դոլմազյանը, թավջութակահար Միքայել Նավասարդյանը և դաշնակահար Անահիտ Դիլբարյանը։